ในอำนาจจับของราษฎรมาตรา 79 ข้อใดไม่ใช่การกระทำความผิดซึ่งหน้าตาม ป.วิ.อ. มาตรา 80 และความผิดซึ่งหน้านั้น ต้องได้ระบุไว้ในบัญชีท้ายประมวลกฎหมายวิธีพิจารณาความอาญา (ป.วิ.อ. มาตรา 79)
ก. ตำรวจจับผู้ต้องหาตามหมายจับ

ข. ความผิดต่อเจ้าพนักงาน

ค. ประทุษร้ายแก่ร่างกาย

ง. ความผิดต่อศาสนา

จ. ลักทรัพย์
คำตอบที่ถูกต้องได้แก่ ก. เพราะการที่ตำรวจจับผู้ต้องหาตามหมายจับ เป็นอำนาจจับของราษฎรมาตรา 79  ในกรณีที่เจ้าพนักงานผู้จัดการตามหมายจับขอความช่วยเหลือให้จับ (ป.วิ.อ. มาตรา 82) จะบังคับโดยอาจเกิดอันตรายแก่เขาไม่ได้ ส่วนข้ออื่น ๆ เป็นอำนาจจับของราษฎรมาตรา 79  ในกรณีเป็นการกระทำความผิดซึ่งหน้าตาม ป.วิ.อ. มาตรา 80 และความผิดซึ่งหน้านั้น ต้องได้ระบุไว้ในบัญชีท้ายประมวลกฎหมายวิธีพิจารณาความอาญา (ป.วิ.อ. มาตรา 79)

อำนาจจับของราษฎรมาตรา 79  ในกรณีเป็นการกระทำความผิดซึ่งหน้าตาม ป.วิ.อ. มาตรา 80 และความผิดซึ่งหน้านั้น ต้องได้ระบุไว้ในบัญชีท้ายประมวลกฎหมายวิธีพิจารณาความอาญา (ป.วิ.อ. มาตรา 79)

ได้แก่ ความผิดต่อเจ้าพนักงาน, หลบหนีจากที่คุมขัง, ความผิดต่อศาสนา, ก่อจลาจล, ปลอมแปลงเงินตรา, ข่มขืนกระทำชำเรา, ประทุษร้ายแก่ชีวิต, ประทุษร้ายแก่ร่างกาย, ความผิดฐานทำให้เสื่อมเสียอิสรภาพ, ลักทรัพย์, วิ่งราวทรัพย์, ชิงทรัพย์, ปล้นทรัพย์, กรรโชก

ข้อสังเกต อำนาจในการจับของราษฎรนั้นเป็นข้อยกเว้นจึงมีน้อยกว่าพนักงานฝ่ายปกครองหรือตำรวจ ในกรณีที่เป็นการกระทำความผิดซึ่งหน้าไม่ว่าจะเป็นการกระทำความผิดซึ่งหน้าอย่างแท้จริง (ตาม ป.วิ.อ. มาตรา 80 วรรคหนึ่ง) หรือในกรณีที่ถือว่าเป็นความผิดซึ่งหน้า (มาตรา 80 วรรคสอง) ราษฎรจะจับได้เฉพาะกรณีความผิดนั้นระบุไว้ในบัญชีท้ายประมวลกฎหมายวิธีพิจารณาความอาญานี้เท่านั้น

ตัวอย่าง นายราษฎรเห็นนายแดงขณะกำลังลักทรัพย์นายดำ นายขาวจับกุมนายแดงได้โดยอาศัยอำนาจตาม ป.วิ.อ. มาตรา 79 ประกอบกับมาตรา 80 เป็นกรณีที่นายขาวเห็นนายแดงกำลังกระทำ (ป.วิ.อ. มาตรา 80 วรรคหนึ่ง) และความผิดฐานลักทรัพย์นั้นระบุไว้ในบัญชีท้ายประมวลฯ ด้วย

ตัวอย่าง นายขาวราษฎรเห็นนายดำวิ่งไล่ตามหลังนายแดงพร้อมกับร้องว่า “ขโมย” นายขาวจับนายแดงได้ โดยอาศัยอำนาจตาม ป.วิ.อ. มาตรา 79 ประกอบกับมาตรา 80 เป็นกรณีที่นายขาวเห็นนายแดง “ถูกไล่จับดั่งผู้กระทำ (ความผิด) โดยมีเสียงร้องเอะอะ” (ป.วิ.อ. มาตรา 80 วรรคสอง (1)) และความผิดฐานลักทรัพย์นั้นก็ระบุอยู่ในบัญชีท้ายประมวลฯ ด้วย

ข้อสังเกต หากความผิดนั้นไม่ได้ระบุไว้ในบัญชีท้ายประมวล ราษฎรก็ไม่มีอำนาจจับแม้จะเห็นกำลังกระทำก็ตาม เช่น ยาเสพติด เป็นต้น
ประมวลกฎหมายวิธีพิจาณาความอาญา(วิอาญา)